Sewe in hof oor aanlyn-vlerksleep bedrog | Maroela Media
Sewe in hof oor aanlyn-vlerksleep bedrog
'n Suid-Afrikaanse vrou en vyf Nigeriërs het Vrydag in 'n hof in Kaapstad verskyn op aanklag dat hul betrokke was by 'n aanlynvlerksleep-slenter.
Die beskuldigdes het voor landdros N Booi in die Kaapstadse distrikshof verskyn wat, op versoek van die staatsaanklaer, beslis het dat hulle in aanhouding oorgedra moet word na die landdroshof in Pretoria-Noord.
Nonhlanhla Mda (31) en die Nigeriërs, Nicholas Ebbone Okonji (ouderdom nie aangedui nie), Emmanuel Ogagarho Adiebrefe (36), Franklin Meje Bagogum (32), Emmanuel Oluwagbenga Adu (46) en Imovdu Imomkhe Abraham (ouderdom nie aangedui nie), is Donderdag in hegtenis geneem.
Mda en haar man is by hul huis in Burgundy Estate in hegtenis geneem en vier mans is by 'n woonstel in Summer Greens in hegtenis geneem.
Die klagstaat het nie aangedui wie van die vyf mans Mda se eggenoot is nie.
Volgens die Suid-Afrikaanse Polisiediens het die inhegtenisnemings gevolg ná 'n ondersoek oor 'n aanlynvlerksleep-slenter wat niksvermoedende vroue teiken en beroof.
Maroela Media het vroeër berig die polisie het gesê daar is reeds sewe slagoffers. Hulle is gesamentlik uit bykans R400 000 bedrieg.
Die verdagtes het na bewering vals profiele op aanlynverksleep-webwerwe geskep om vroue te lok. Die verdagtes het met die slagoffers gesels voordat hulle met verskillende scenario's vorendag gekom het waartydens hulle die vroue versoek het om geld oor te plaas na bankrekeninge wat deur die verdagtes voorsien is.
Mda, wat na bewering die geld ontvang het van die transaksies, het R50 000 kontant by haar gehad toe sy in hegtenis geneem is.
Die verdagtes sal op 15 Julie in die landdroshof in Pretoria-Noord verskyn.
Alle vroue wat slagoffers van aanlynvlerksleepslenters was, word aangemoedig om na vore te kom sodat hulle sake ook ondersoek kan word.
aanlyn vlerksleep-slenter bedrog Kaapstad
Boer se 'moordenaars' en ander steeds soek ná ontsnapping
Modi se besoek verstewig handelsbande tussen SA, Indië
Maak die mense en hul aanlyn profielle bekend sodat dames en mans bewus kan word van die hartelose skurke! Verskaf asb n kontak nomner waar slagoffers hulle kan wend wat hierdie gewete lose mense kan rapporteer. Hierdie isn groot blik wurms wat oopgemaak kan word indien ons die regte rolspelers betrokke kry! Waarheen wend slagoffers hulle as n konstabel by n polisiestasie jou reguit se jy mors hul tyd??
Hierdie is n groit blik wurms. Wys die skurke se profiel fotos ons wil sien wie hulle is en wie hulle voorgee hulle is!
Verskaf asb n kontak nommer wat ons kan gebruik om ons sake te rapporteer asb….
Me S Botha
Ek is beroof van n groot bedrag en het ook een of twee fotos wat ek bekom het toe ek besef het wat met my gebeur het, ek het toe self probeer om die persoon vas te trek, een het langs my gestaan toe ek eenkeer geld oorbetaal het, ek het hom later erken onder een van sy baie "profiles" op fb
Jammer as ek ongevoelig klink, maar hoe dom wil jy wees? Om geld sommer aan 'n vreemdeling oor te betaal? Of moet ek eerder se hoe desperaat moet jy wees?